
Η βλακεία µπορεί να αποτιμηθεί ασφαλώς και εις το όλον, απὀ πολύ µικρές 
ανθυπολεπτοµέρειες, συμπεριφοράς των ανθρώπων. Ό αείµνηστος κοινωνιολόγος 
Ευάγγελος Λεμπέσης, δεν πρόλαβε να υμνήσει και να μελετήσει επαρκώς την αναγκαιότητα 
της βλακείας στην Κοινωνία. Πολλές συμπεριφορές καθημερινές και επαναλαμβανόμενες 
επί μακρόν, μπορούν να αποτιμούν το μέγεθος της βλακείας του επιδιδόµενου διαρκώς σε 
κάτι εξοφθάλµως στραβὀ, µε δυσανακάλυπτον όµως το ορθὀν, το οποίο εμπίπτει στην 
λογική του «αυγού του Κολόμβου»ίξΞμια προφανής λύση που όμως δεν Φαίνεται 
ως....προφανής!) Μια περιοχή ανίχνευσης τέτοιων συμπεριφορών ανήκει στην χορεία της 
ομοταξίας όλων όσων σκέπτονται «Εμείς ἐτσι το βρήκαμε , έτσι το κάνουμε!» (η κακώς 
εννοούµενη «συντήρηση» δηλαδή, ως Φιλοσοφική στάση απέναντι στα πράγματα) Τα 
παραδείγματα είναι άπειρα : Ξεκινούν από εκείνον/η που δεν αφαιρεί εντελώς κατά την 
πρώὠτη χρήση των προϊόντων που φέρουν την εξ αλουμινίου μεμβράνη αεροστέγασης των 
ευαλλοιώτων προϊόντων (Στιγµιαίος καφές, µαργαρίνες, τυρί σε πάστα κ. ἀ. ) και φθάνει 
στα γνωστά Φύλλατης Εφημερίδας της Κυβερνήσεως (ΦΕΚ). 


Να εξηγήσω λίγο την σχέση και µετά να το εντάξω στο ίδιο Φαινόμενο που 
μελέτησε κοινωνιολογικώς ο Ε. Λεμπέσης, µε την ολιστική αρχή. 


Ο αγοραστής του ευαλλοίωτου προϊόντος, έχει αγοράσει ένα βιομηχανικό προϊόν, 
ευαίσθητο, το οποίο κατά την αποθήκευσή του, χρειάζεται προστασία , λ.χ. απὀ τον 
ατμοσφαιρικό αέρα, ο οποίος λόγω οξυγόνου επιταγχύνει την οξείδωσή του , την φθορά 
του , την µείωση στο ἀρωμά του κτλ . Οι Χημµικοί Μηχανικοί, έχουν βρει τρόπους 
παράτασης της εν ραφίω ζωής των προϊόντων (ηµεροµηνία λήξης) Βάζουν κάτι καπάκια 
από αλουμίνιο , συσκευασίες απὀ αλουμίνιο, που είναι αεροστεγείς. Η όποια αλλοίωση 
περιορίζεται στον υπάρχοντα αέρα. Κάποιοι το πάνε παραπέρα βάζουν και καθαρό άζωτο 
µέσα ώστε να επιτύχουν την πλήρη απομάκρυνση του οξυγόνου («κενό οξυγόνου») Το 
«κενό οξυγόνου» στους καφέδες, είχε Φουσκωτή συσκευασία απὀ αλουμίνιο στον καφέ, 
ενώ το «κενό αέρος» είχε υπερπιεσµένη απορροφηµένη σκληρή συσκευασία, αλλά κενό 
αέρος δεν επιτυγχάνεται ποτέ χωρίς να συνθλιβεί το προϊόν. Η εταιρεία που προώθησε 
στην αγορά τις συσκευασίες ήταν η ίδια και ο κόσμος στην αρχή προτίµησε την «σκληρή» 
ενώ η άλλη ήταν πιο αποτελεσματική, αφού δεν είχε καθόλου οξυγόνο ανάμεσα στο ίδιο το 
σώμα του καφέ, άρα καλύτερη, δεδομένου ότι το άζωτο δεν ευνοεί καµία αλλοίωση. Μετά 
από 35 -40 χρόνια έχει καθιερωθεί το .....σωστό! Σε κάποια άλλα είδη όµως, η εύρεση της 
αληθούς συμπεριφοράς είναι πιο ανιχνεύσιµη, αφού η υιοθέτηση της ορθής συμπεριφοράς 
στο προηγούμενο παράδειγµα, απαιτεί ως προαπαιτούµενα, κάποιες εμπεδωμένες 
στοιχειώδεις γνώσεις Φυσικής και Χημείας . Ερχόµαστε λοιπόν στην νοικοκυρά που ενώ 
έχει πλαστικό καπάκι ασφαλείας (που «κουμπώνει» στο κουτί) επιμένει να διατηρεί και το 
παλιό αλουμίνιο που ήταν αποτελεσμµατικότερο εν όσω δεν είχε αφαιρεθεί , πλην πλήρως 
αναποτελεσματικὀ µε το παραμικρό ἀνοιγµά του. Αν δεις αυτό το Φαινόμενο σε ένα 


νοικοκυριό, µπορείς να βγάλεις ένα απαξιωτικ συμπέρασμα του τύπου «πὠώπω 
βλακεία!» και να μείνεις εκεί. Αν όμως το βλέπεις σχεδόν παντού, το πράγµα παίρνει άλλες 
διαστάσεις (και θέµα σοβαρό αποτελεσματικότητας της διδασκαλίας, αλλά δεν το θίγω στο 
παρόν σημείωμα) Αν µάλιστα τολµήσεις να το εξηγήσεις, µπορεί να εισπράξεις μεταφυσική 
θεωρία αντανακλάσεων ακτινοβολίας που κάνει το αλουμίνιο µέσα στο Ψυγείο, ενώ το 
πλαστικό καπάκι δεν αντανακλά. Εκεί για λόγους ευγένειας, µπορεί να προσποιηθείς ότι 
«κατάπιες» την μεταφυσική εξήγηση, αλλά ο προβληματισμός κορυφώνεται. Κανείς δεν 
κατανοεί τίποτε λοιπόν; 


Η σπουδαία λειτουργικότητα ύπαρξης του αλουμινίου ήρθη εντελώς µε την µερική 
έστω αφαίρεσή του! Προςτι άραγε υπάρχει; 


Πάμε στα Φύλλα της Κυβερνήσεως. Αυτά κυκλοφορούσαν απὀ συστάσεως 
Κράτους σε δίστηλα εκτυπωµένα Φύλλα , όπως και σήµερα. Η δίστηλη και γενικώς η 
πολύστηλη αναγραφή στα έντυπα, έχει να κάνει µε την παρακολούθηση της αδιάλειπτης 
σειράς ανάγνωσης σε αλλαγή αράδας. Αυτό συναρτάται και µε το μέγεθος των γραμμάτων. 
Όσο πιο µικρά γράµµατα χρησιμοποιούμε τόσο πιο πολλές στήλες έχουµε για να 
εξασφαλίζεται το απρόσκοπτον της ανάγνωσης. Αν βάλουμε όμως µεγάλα γράμματα 
μπορούμε να πιάσουµε όλο το πλάτος των στηλών («βγήκε η εφημερίδα µε κάτι πηχυαία 
οκτάστηλα να!») Μόλις µίκρυνε το πλάτος των εφημερίδων («ταμπλόϊντ») έχουµε 
εξάστηλα. 


Η εφημερίδα της Κυβερνήσεως βγαίνει σε δίστηλη έκδοση. Το πλάτος της 
εκτύπωσης σε σχέση µε το μέγεθος της γραμματοσειράς απαιτούσε δίστηλο και Καλά 
έκαναν οι τυπογράφοι του Καποδίστρια και του Όθωνα γι αυτό. Τελευταία όµως, η 
λειτουργικότητα του ΦΕΚ, έχει μεταφερθεί στο διαδίκτυο. Οι ΤΠΕ έχουν λύσει µε τον 
πλέον επαρκή τρόπο πάμπολλα προβλήματα του παρελθόντος τα οποία πλέον φαντάζουν 
αστεία. Εν τούτοις, το πρόβλημα µε το δίστηλο που όταν προβάλλεται στην οθόνη του Η/Υ 
πρέπει να χρειάζεται να ανεβοκατεβάζει κάποιος µε το ποντίκι (ή το πληκτρολόγιο) 
παραμένει. Τα αρχεία προβάλλονται ως .ράίΐ Η επιλογή «προσαρμογή στο πλάτος» έχει το 
μέγιστο ανεβοκατέβασµα . Πολύ ενοχλητικό. Η επιλογή «προσαρμογή στην σελίδα» που 
µηδενίζει το ανεβοκατέβασµα κάνει τα γράµµατα τόσο µικρά που ένας ελαφρά μύωψ 
αντιμετωπίζει πρόβλημα (οι αναγνώστες νόμων είναι ενήλικοι και δη άνω των 40) Από την 
άλλη οι πρεσβύωπες θέλουν απαραιτήτως γυαλιά. 


Να πάμε και στην επεξεργασία του .ραΐ : Η πιο λογική είναι η μετατροπή του σε 
-ἄος για να είναι ευκόλως και πλήρως επεξεργάσιµο . Τότε όμως έχουµε εμπόδιο τις 
κεφαλίδες και τις αρχαίες πλέον παύλες διαχωρισμού των λέξεων(συλλαβισμού ) στην 
σειρά που τελειώνει, αφού η πλήρης στοίχιση καταργεί εντελώς τον συλλαβισμό. Αν 
θέλουμε τον διατηρούµε, αλλά ὀχι στο δίστηλο. Όσοι κάνουν την μετατροπή για να κάνουν 
την ζωή κάποιων πιο εὐκολη, τιμωρούνται µε τζάµπα δουλειά. 


Έχουμε λοιπόν την ενοποιούσα αιτία του αλουμινίου και των ΦΕΚ: 


Η λειτουργικότητα του δίστηλου έχει αρθεί µε την λειτουργία του διαδικτύου όλα 
τα πλεονεκτήματα του δίστηλου, έχουν γίνει πλέον μειονεκτήματα. Κανείς δεν προχωρεί 
στην αυτονόητη αλλαγή. Μένουν στην «παράδοση» ὀντες αντιδραστικοί, διότι απλώς δεν 


γνωρίζουν τα που αναφέρω. Πιθανόν διότι δεν χρησιμοποιούν τα µέσα. Πιθανόν διότι δεν 
τα γνωρίζουν. Πιθανόν γιατί δεν θέλουν να φέρουν τάχα «Καινά δαιμόνια». Όποιος όµως 
καταλαβαίνει το γράφω, βλέπει, ὀτιτο θέµα αφορά µια ανθυπολεπτοµέρεια λεπτομέρειας, 
η οποία όµως λύεται δια µιας άνευ κόστους και άνευ δαπάνης για το Δημόσιο, έχοντας 
µόνο όφελος. (Αν τολµά κάποιος «αρμόδιος» ας επιχειρηµατολογήσει επιστημονικά για 
το ότι δεν έχω δίκιο και υπάρχουν και άλλοι λόγοι που αγνοώ, εδώ είµαστε για διάλογο) 
Όμως κάποιος κόσμος εισπράττει το καψώνι καθώς απασχολείται αντιπαραγωγικά, 
καθώς χάνεται τζάµπα κόπος, και τζάµπα χρόνος. 


Ζητάω λοιπόν το ΑΥΤΟΝΟΗΤΟ: 





9 Μία στήλη για κάθε ΦΕΚ 
9 Πλήρης στοίχιση 
9 Πρόνοια για απρόσκοπτη μετατροπή σε .ἄος 


Η επανάσταση ξεκινά από το αυτονόητα απλό και αν δεν γίνεται ακόµα δικαιώνεται για 
µια ακόµα φορά ο µακαρίτης Ε. Λεμπέσης.. Να εκλάβετε το θέµα ως «Λυδία λίθο» 
δοκιµής του τι πρέπει να κάνουμε ὡς Πατρίδα για να σωθούμµε. Αν δεν µπορέσουµε να 
λύσουμε αυτή την «ανθυπολεπτομέρεια» η οποία γίνεται αύριο το πρωῖΐ θα λυθούν τα 
μείζονα προβλήματα της Πατρίδας; Αν δεν γίνει η αλλαγή σε εὔὐλογο διάστηµα θα 
επιµείνω. Είναι µια καλή µελέτη περίπτωσης για το τἐρας της γραφειοκρατίας που πρέπει 
να µειώσουμµε και πρέπει να αρχίσουμε απὀ το Ακαι µετά να πάµε στο ΑΛΦΑΒΗΤΑΙ... 


